Kaapstad - Cosatu dreig nou met ’n totale aanslag indien die regering nie teen môre met ’n beter aanbod vir staatsamptenare na die onderhandelingstafel toe kom nie.
Vavi het boonop ’n hou na pres. Jacob Zuma gemik toe hy die president se salaris as ’n voorbeeld voorgehou het.
“Hy het bloed soos ons. Hy het ’n familie, ’n groot familie. Hy het kinders soos ons wat moet eet. Ons sóék geld.
Onderwys is egter kwaai geraak. Sowat 8 300 Wes-Kaapse onderwysers het aan die staking deelgeneem en duisende kinders het nie vir skool opgedaag nie.
Bronagh Casey, woordvoerder van die Wes-Kaapse onderwysdepartement, het gesê 102 skole – sowat 7% – van reg oor die provinsie moes hul deure sluit nadat 26% van die provinsie se 31 808 onderwysers ook gestaak het.